– Сапраўды, праблема наяўнасці на тэрыторыі дашкольных устаноў раёна (звярніце ўвагу, што не толькі столінскага ясляў-сада № 3) — гэта праблема нумар адзін, — расказвае Уладзімір Уладзіміравіч. — Гадоў 30-40 таму назад на тэрыторыі дашкольных устаноў пачалі з’яўляцца вялікія альтанкі з цэглы з дахам з шыферу. На сёння яны, канешне, выйшлі з эксплуатацыі. Дашкольныя ўстановы абсталёўваюцца больш кампактнымі альтанкамі і сучаснымі пляцоўкамі для гульняў. Старыя на сёння не эксплуатуюцца і праводзіцца паступовы іх дэмантаж. Але асноўная праблема заключаецца ў тым, што аддзел адукацыі, спорту і турызму не мае адпаведнай спецыялізаванай тэхнікі, каб правесці гэтыя работы хутка і якасна. Таму адбываецца так, што дэмантаж альтанкі правялі, а вывезці няма чым. У такім выпадку і прыходзіцца агароджваць такую тэрыторыю з мэтай бяспекі дзяцей . Прыходзіцца звяртацца ў арганізацыі горада, шукаць дапамогу, тэхніку, бо ўласнымі сіламі гэта зрабіць не так проста, як здаецца на першы погляд.